**KRÚŽKY**

**Naše CVČ ponúka v tomto škol. roku 17 krúžkov.** Krúžky si žiaci budú voliť na triednických hodinách v utorok - 5. 9. 2023. Tam dostanú aj všetky tlačivá. Každý žiak si môže zvoliť **maximálne 2 krúžky. Pozor,** aby sakrúžky **neprekrývali a neboli v ten istý deň!**  Prosím, nech si žiak zvolí také krúžky, **ktoré bude aj pravidelne a svedomito navštevovať**. **Ďakujem.**

**ŽIAK DO 15 ROKOV** - platí pre prímu až kvartu a pre kvintu a prvákov – tí, ktorí sa narodili v roku 2008.

Ak sa žiak rozhodol aspoň pre jeden krúžok, potrebuje si vziať **žiadosť do CVČ aj čestné vyhlásenie**, ktoré doma podrobne a správne vyplní s rodičom. – **POZOR!!! Je potrebné všetko podrobne prečítať, vyplniť a dať podpísať rodičom!** Podpísané žiadosti aj čestné vyhlásenia je potrebné doniesť triednemu **najneskôr do pondelka 11. 9. 2023!!!**

**POZOR!!! Rodičia žiaka do 15 rokov a vrátane 15 rokov** môžu podpísať **žiadosť a čestné vyhlásenie** **LEN JEDNÉMU CVČ!!!** Ak chce žiak navštevovať krúžky vo viacerých CVČ, budú rodičia musieť niekde platiť. U nás je to 2,50 € na mesiac za 1 krúžok. Platí sa raz za polrok alebo raz za rok. (teda 12,50 € za polrok/ 25 € za rok) Ak nám **žiak nedá žiadosť do CVČ, ale odovzdá vzdelávací poukaz,** tiež **nebude** platiť.

**ŽIAK NAD 15 ROKOV -** platí pre kvintu až oktávu/ prvákov až štvrtákov

Ak sa tento žiak rozhodol aspoň pre jeden krúžok, potrebuje si vziať žiadosť. **Je potrebné všetko podrobne prečítať, vyplniť a dať podpísať rodičom!** Podpísané žiadosti je potrebné doniesť triednemu **najneskôr do pondelka 11. 9. 2023!!** (18-násť roční žiaci si môžu vyplniť a podpísať žiadosť sami)

Žiaci nad 15 rokov môžu žiadosť spokojne podpísať aj viacerým CVČ. V prípade, že nám nedajú podpísanú žiadosť do CVČ alebo škole nedajú vzdelávací poukaz a chcú navštevovať nejaký krúžok školy, budú za daný krúžok platiť 2,50 € na mesiac za 1 krúžok. Platí sa raz za polrok alebo raz za rok. (teda 12,50 € za polrok/ 25 € za rok) Ak nám **žiak nedá žiadosť do CVČ, ale odovzdá vzdelávací poukaz,** tiež **nebude** platiť.

**Všetky podpísané dokumenty treba vyzbierať a odovzdať triednym do pondelka 11. 9. 2023!!! Ďakujem.**

**VZDELÁVACÍ POUKAZ**

**Každý vzdelávací poukaz** (žiak dostane v priebehu prvého týždňa v škole) môže použiť a darovať ho našej škole, alebo ho môže využiť ako zľavu do iných školských zariadení ako sú CVČ, ZUŠ, jazykovky, kluby atď.

Naša škola z neho financuje všetky mimoškolské aktivity ako aj energiu, priestory školy, krúžky atď., a preto, **ak ho nemáte kde využiť, prosíme, aby ste nám ho vrátili podpísaný najneskôr do stredy 20. 9. 2023.**

**POZOR!!! Žiak, ktorý sa nahlásil u nás na krúžok a odovzdá škole aspoň jeden dokument, teda žiadosť alebo vzdelávací poukaz, nebude platiť za krúžok žiadny poplatok.**

S pozdravom Lucia Štecová, koordinátorka CVČ na škole.

**V prípade nejasností, volajte koordinátorke CVČ na KGŠM: Mgr. Lucii Štecovej: 0915 819 688 alebo píšte na mail: lucia.stecova@gmail.com**